Oficialusis leidinys L 328 , 16/11/1981 p. 0001 - 0004

specialusis leidimas suomių kalba: skyrius 11 tomas 10 p. 0061

specialusis leidimas ispanų kalba: skyrius 11 tomas 15 p. 0033

specialusis leidimas švedų kalba: skyrius 11 tomas 10 p. 0061

specialusis leidimas portugalų kalba skyrius 11 tomas 15 p. 0033



Tarybos reglamentas (EEB) Nr. 3245/81 1981 m. spalio 26 d. dėl Europos bendradarbiavimo agentūros įsteigimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi, siekdama įgyvendinti Bendrijos finansinį ir techninį bendradarbiavimą su besivystančiomis šalimis, ypač su AKR valstybėmis, Komisija įkūrė užjūrių delegacijas ir išlaiko jų personalą; kadangi tai savo ruožtu padidino personalo priklausomybę nuo valstybių gaunant Bendrijos paramą; kadangi, siekiant užtikrinti, kad minėtasis finansinis ir techninis bendradarbiavimas būtų veiksmingai įgyvendinamas, Komisijai buvo patikėta suburti ir administruoti šį personalą, nustatyti vietinio personalo administravimo taisykles ir rengti mokymo schemas besivystančių šalių subjektams; kadangi, siekiant padėti Komisijai vykdyti šias užduotis, reikėtų Europos Bendrijų rėmuose įsteigti Europos bendradarbiavimo agentūrą, kuri veiktų vadovaudamasi Bendrijos teise; kadangi yra pageidautina apibrėžti sąlygas, pagal kurias taikomos tam tikros bendros nuostatos; kadangi tokios Bendrijos veiklos reikia norint pasiekti anksčiau minėtus tikslus; kadangi Sutartyje nėra nustatyta jokių būtinų specialiųjų įgaliojimų, PRIĖMĖ ŠĮ REGLAMENTĄ: 1 straipsnis Šiuo reglamentu steigiama Europos bendradarbiavimo agentūra (toliau — Agentūra). 2 straipsnis 1. Agentūra nesiekia pelno. Jai valstybėse narėse suteikiamas didžiausios apimties teisinis subjektiškumas, kurį gali gauti juridiniai asmenys. 2. Agentūros būstinė yra Briuselyje. 3 straipsnis Agentūros tikslas yra padėti Komisijai: 1) parenkant, įkurdinant ir administruojant personalą: a) kuris perduotas Komisijos delegacijoms, įkurtoms besivystančiose šalyse, susietose su Bendrija didelio palankumo bendradarbiavimo sutartimis, ir įpareigotoms padėti Komisijai vykdyti sutartis, arba b) į kurį kreipiamasi, kai reikia techninės pagalbos arba reikia vykdyti bendradarbiavimo užduotis Komisijos lėšomis, besivystančių šalių, nurodytų a papunktyje, naudai; 2) nustatant administravimo taisykles vietiniam delegacijų personalui, taikytinas delegacijoms, kurios nurodytos 1 punkto a papunktyje, arba taisykles, susietas su funkcijomis, nurodytomis 1 punkto b papunktyje; ir 3) dalyvaujant stipendijų ir stažuočių programose, kurios suteikiamos besivystančių šalių, nurodytų 1 punkto a papunktyje, piliečiams ir apima tiek mokymų schemų pažangumo įvertinimą, tiek socialinius aspektus. 4 straipsnis Agentūrą administruoja Administracinė valdyba ir direktorius. 5 straipsnis 1. Administracinės valdybos sudėtyje negali būti mažiau kaip penki arba daugiau kaip 13 narių, skiriamų Komisijos ir parenkamų iš Komisijos personalo pagal užimamas pareigas Komisijos padaliniuose. 2. Administracinės valdybos nariai skiriami 5 metų kadencijai. Jie gali būti paskirti kitai kadencijai. Pasibaigus kadencijos laikui arba atsistatydinimo atveju nariai savo pareigas eina tol, kol yra paskiriami kitai kadencijai arba kol jie pakeičiami. 3. Administracinė valdyba iš savo narių renka pirmininką, pirmininko pavaduotoją, administratorių-delegatą ir sekretorių. 4. Administracinės valdybos nariai už einamas pareigas negauna atlyginimo. 6 straipsnis 1. Administracinė valdyba renkasi sušaukta pirmininko arba pirmininko pavaduotojo tiek kartų, kiek to reikalauja Agentūros interesai, bet ne rečiau kaip kartą per metus. 2. Kiekvienam Administracinės valdybos nariui, negalinčiam dalyvauti susitikime, gali atstovauti kitas narys, kuris specialiai įgaliojamas dalyvauti susitikime atitinkamu klausimu. Šis narys gali atstovauti tik vienam nariui. 3. Jei pirmininkas negali dalyvauti, Administracinei valdybai pirmininkauja jo pavaduotojas, o jei šis negali — administratorius-delegatas. 4. Administracinei valdybai kvorumo užtenka, jeigu dalyvauja penki jos nariai. Administracinės valdybos sprendimai priimami paprastąja balsų dauguma. Jei balsai pasiskirsto po lygiai, lemia pirmininko balsas. 7 straipsnis 1. Administracinė valdyba užtikrina Agentūros administravimą. 2. Valdyba sprendžia, ar priimti bet kokias dovanotas, skirtas ar paaukotas lėšas iš kitų Bendrijos šaltinių. 8 straipsnis 1. Agentūros direktorių skiria Komisija iš Administracinės valdybos pateikto kandidatų sąrašo. 2. Direktorius skiriamas daugiausia penkerių metų laikotarpiui. Jis gali būti skiriamas kitai kadencijai. 9 straipsnis 1. Direktorius vykdo Administracinės valdybos sprendimus ir atsako už Agentūros einamąją veiklą. Jis teisiškai atstovauja Agentūrai. 2. Direktorius parengia ir organizuoja Administracinės valdybos darbą. Jis dalyvauja patariamosiomis teisėmis Administracinės valdybos darbe. 3. Už pareigų vykdymą direktorius atsiskaito Administracinei valdybai. 10 straipsnis 1. Ne vėliau kaip kiekvienų metų kovo 31 d. direktorius parengia bendrą Agentūros veiklos, finansinės situacijos ir perspektyvų ataskaitą ir ją pateikia Administracinei valdybai. 2. Administracinei valdybai pritarus, ataskaita persiunčiama Komisijai ir komiteto, nurodyto 12 straipsnio 2 dalies Lantroje pastraipoje, nariams. 11 straipsnis Agentūros pajamas sudaro: 1) asignavimai pagal atskiras Europos Bendrijų biudžeto eilutes; 2) asignavimai, Komisijos paskirti iš Europos plėtros fondo (EPF) lėšų; ir 3) kitos lėšos. 12 straipsnis 1. Administracinė valdyba kiekvieniems kalendoriniams metams sudaro Agentūros pajamų ir išlaidų sąmatos projektą ir siunčia jį Komisijai. Sąmatos projektas turi būti subalansuotas. Prie šio projekto pridedamas įsisteigimo planas, nurodantis paskirtąjį delegacijų personalą, kaip minėta 3 straipsnio 1 dalies a punkte. 2. Komisija siunčia sąmatos projektą EPF komitetui ir atitinkamiems komitetams, kad atliktų operacijas, kuriose turi ar turės dalyvauti Agentūra. Kad patikrintų sąmatos projektą, šie komitetai jungiasi į bendrą komitetą, sudarytą iš valstybių narių Vyriausybių atstovų, kuriam pirmininkauja Komisijos atstovas. Komiteto posėdyje, kuriame tikrinamas sąmatos projektas, komiteto nariai keičiasi informacija ir nuomonėmis bendrais klausimais, susijusiais su Agentūra. Tikrinant sąmatos projektą ir keičiantis informacija bei nuomonėmis, suformuojama ataskaitų tematika ir numatomos pagrindinės komiteto išvados bei pagrindinės pozicijos, kurias tvirtina valstybių narių Vyriausybių atstovai. 3. Atsižvelgdama į šio straipsnio 2 dalies antroje pastraipoje nurodytą komiteto sąmatos projekto patikrinimo ataskaitą, Komisija tvirtina Agentūros pajamų ir išlaidų sąmatos projektą ir siunčia jį biudžeto institucijai kartu su pirminiu Europos Bendrijų biudžeto projektu bei pirmiau minėta ataskaita, kad patikrinimas galėtų būti vykdomas biudžetinės procedūros metu. 4. Iki finansinių metų pradžios Komisija tvirtina Agentūros pajamų ir išlaidų sąmatą, priderindama jį prie biudžeto institucijos teikiamų asignavimų. 5. Valstybės narės arba Komisijos prašymu pirmininkas gali sušaukti komiteto, nurodyto šio straipsnio 2 dalies antroje pastraipoje, posėdį bet kuriuo metų laikotarpiu, naujiems faktams, susijusiems su bendraisiais Agentūros darbo klausimais, nagrinėti. 13 straipsnis 1. Remiantis Finansiniu reglamentu, taikomu Europos Bendrijų bendrajam biudžetui, taip pat kitais taikytinais finansiniais reglamentais, nuostatoms dėl Agentūros santykių su Komisija bei Agentūrai taikomos vidinės administracinės ir finansinės tvarkos taikomos įgyvendinimo priemonės, kurias tvirtina Komisija ir kurios skelbiamos Europos Bendrijų oficialiajame leidinyje. 2. Šio straipsnio 1 dalyje nurodytos įgyvendinimo priemonės, inter alia, nustato principus, kuriais vadovaujantis atliekamas finansų administravimas ir vykdoma pajamų ir išlaidų sąmata, atliekamas pajamų ir išlaidų auditas, sudaromos sutartys, tvarkomos sąskaitos ir inventorizuojamas kilnojamasis bei nekilnojamasis turtas. 14 straipsnis Komisija specialiomis teisinėmis nuostatomis nustato personalo sudarymo ir įdarbinimo bendras sąlygas, bendrąją darbo užmokesčio sistemą, priemokas ir papildomus atlyginimus 3 straipsnio 1 dalyje nurodytam personalui ir Agentūros būstinės personalui po to, kai 12 straipsnio 2 dalies antroje pastraipoje nurodytas komitetas pateikia savo nuomonę. 15 straipsnis 1. Administracinė valdyba kiekvienais metais iki kovo 31 d. siunčia Komisijai ir Audito Rūmams administracines ataskaitas, kuriose įrašytos visos paskutinių finansinių metų pajamos ir išlaidos, ir Agentūros finansinę ataskaitą. Audito Rūmai jas patikrina, vadovaudamiesi Sutarties 206a straipsniu. 2. Ne vėliau kaip iki liepos 15 d. Audito Rūmai praneša Komisijai savo pastabas, kurios, jų manymu, turėtų būti įtrauktos į metinę ataskaitą, numatytą Sutarties 206a straipsnyje. Komisija atsako į pastabas Audito Rūmams raštu ne vėliau kaip iki spalio 31 d. Ne vėliau kaip iki lapkričio 30 d. Audito Rūmai siunčia Europos Parlamentui, Tarybai ir Komisijai metinę ataskaitą su pridėtais Komisijos atsakymais ir užtikrina, kad jie būtų paskelbti Europos Bendrijų oficialiajame leidinyje. Administracinei valdybai pateikiami nurodymai dėl Agentūros finansinio administravimo vadovaujantis Sutarties 206b straipsnyje nustatyta tvarka. 3. Komisijos finansų kontrolierius atsako už visų Agentūros įsipareigojimų ir išlaidų apmokėjimą bei visų pajamų apskaičiavimą ir susigrąžinimą. 16 straipsnis Iš Administracinės valdybos narių, direktoriaus, personalo ir kitų Agentūros veikloje dalyvaujančių asmenų reikalaujama, kad jie, net ir pasibaigus jų tarnybinėms pareigoms, neatskleistų informacijos, susijusios su tarnybos paslaptimi. 17 straipsnis Agentūra ir jos personalas naudojasi privilegijomis ir imunitetais, numatytais Protokolo dėl Europos Bendrijų privilegijų ir imunitetų I ir V skyriuose. 18 straipsnis 1. Agentūros sutartinę atsakomybę reguliuoja atitinkamai sutarčiai taikytina teisė. Europos Bendrijų Teisingumo Teismas sprendžia visus ginčus, kylančius tarp Agentūros ir jos personalo, tokia apimtimi ir sąlygomis, kaip nustatyta bendrose įdarbinimo sąlygose, taikytinose minėtam personalui. 2. Nesutartinės atsakomybės atveju Agentūra, vadovaudamasi bendraisiais visų valstyb ių narių teisei būdingais principais, padengia jos pačios arba jos personalo vykdant tarnybines pareigas padarytą žalą. Europos Bendrijų Teisingumo Teismas sprendžia ginčus dėl tokios žalos kompensavimo. 19 straipsnis 1. Kiekviena valstybė narė, kiekvienas Administracinės valdybos narys ir bet kuri trečioji šalis, jei yra tiesiogiai ir asmeniškai susijusi, turi teisę kreiptis į Komisiją, prašydami patikrinti bet kurį Agentūros aktą, tiek aiškiai suformuluotą, tiek ir numanomą. 2. Prašymas patikrinti aktą pateikiamas Komisijai per 30 dienų nuo dienos, kai suinteresuota šalis pirmąsyk sužinojo apie tokį aktą. 3. Jeigu Agentūros aktą, dėl kurio kreipiamasi į Komisiją, valstybės narės prašymu jau tikrina komitetas, nurodytas 12 straipsnio 2 dalies antroje pastraipoje, Komisija nepriima sprendimo, kol komitetas nepareiškia savo nuomonės. Komitetas savo nuomonę pareiškia per 90 dienų nuo prašymo pateikimo dienos. Komisija nedelsdama informuoja suinteresuotą šalį apie kreipimosi į komitetą datą bei datą, kai komitetas pareiškė arba turėjo pareikšti savo nuomonę. 4. Komisija priima sprendimą per 30 dienų nuo kreipimosi į ją tokiu klausimu arba prireikus per 30 dienų nuo tos dienos, kai 12 straipsnio 2 dalies antroje pastraipoje nurodytas komitetas pareiškė arba turėjo pareikšti savo nuomonę. 5. Jeigu Komisija nepriima sprendimo per 30 dienų, laikoma, kad klausimas atmestas. 20 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1981 m. spalio 26 d. Tarybos vardu Pirmininkas Carrington [1] OL C 129, 1978 6 3, p. 4. [2] OL C 140, 1979 6 5, p. 142. --------------------------------------------------